Signu

Ntâ linguìstica e ntâ semiotica lu signu è n'entità ca si òccupa di passari na nfurmazzioni: pi chistu putemu diri ca è l'unità funnamintali dâ cumunicazzioni.  Lu plurali e' signa.
Cci sunnu tanti tipi di signa, picciò asisti na classificazzioni dî signa:
 L'ìnnici (ditti macari sìntumi) sunnu ddi signa ca s'abbàsanu supra a lu rapportu causa-effettu; chisti avvènunu naturarmenti e nun vènunu usati cu ntinzioni di li cristiani.Ppi fari n'asèmpiu lu stranutu "ìnnica" ca la pirsuna è ariffriddata, oppuru siddu lu celu è nìuru-nìuru, chistu "ìnnica" ca sta ppi chiòviri.
 Li signala sumnu ammeci ddi signa ca avvènunu sempri naturarmenti, ma vènunu utilizzati di li pirsuni cu ntinzioni.P'asèmpiu nu focu addumatu nta na manera pi fari apposta fumu, è nu "signali" di prisenza di na pirsuna.Oppuru nu badagghiu fattu apposta, voli significari ca la pirsuna si sta siddiannu.
 L'iconi sunnu signa di tipu analòggicu, zoè c'assumìgghianu a rialità e vènunu utilizzati ntinziunarmenti.Ppi fari n'asèmpiu, signa di stu tipu sunnu li mappi giugràfichi ca sunnu gràfichi cu disigna ca vonnu cupiari la riali struttura dî paisi, dî paisaggi...
 Li sìmmuli sù signa mutivati culturarmenti e utilizzati macari chisti ntinziunarmenti.P'asèmpiu lu culuri nìuru culturarmenti è lu sìmmulu dû luttu.Oppuru lu simàfuru russu voli diri ca li màchini s'hann'a firmari.
 Pi finiri, li signa ('n senzu strittu) sunnu tipi di signa ca nun sunnu mutivati ppi nenti e vènunu usati 'n modu arbitràriu, cunvinziunali e ntinziunali.N'asèmpiu sunnu tutti li tipi di signa linguìstichi, oppuru li tipi di cumunicazzioni gistuali comu la lingua dî signa di li pirsuni surdi.

Catigurìa:Linguìstica